Անդրանիկ Կռանեան

**Հայր Անդրանիկ Կռանեան** (20 Յունուար 1929, Պէյրութ (Լիբանան) - 27 Սեպտեմբեր 2017, Պէյրութ (Լիբանան)), հրապարակագիր, խմբագիր, բառարանագէտ, գրաբարագէտ եւ դաստիարակ:

## Կենսագրութիւն
Հայր Անդրանիկ Կռանեան ծնած է 20 Յունուար,1929-ին, Լիբանան: Նախնական ուսումը ստացած է Պէյրութի Յիսուսեան հայրերու Ս. Գրիգոր Լուսաւորիչ ճեմարանէն: Նուիրուելով հոգեւորական կեանքի` յաճախած է Զմմառու դպրեվանք եւ, ապա, մտած` Հռոմի Լեւոնեան հայ դպրոցը եւ Յիսուսեան հայրերու Գրիգորեան միջազգային Համալսարանը:

1954-ին ձեռնադրուած է կուսակրօն քահանայ` դառնալով անդամ Զմմառու պատրիարքական միաբանութեան:

1973-էն ի վեր կը խմբագրէ հայ կաթողիկէ պատրիարքարանի «Մասիս» շաբաթաթերթը, իսկ 1990-էն ի վեր կը վարէ խմբագրութիւնը Հայկազեան համալսարանի «Հայկազեան հայագիտական հանդէս»-ին:

Դասաւանդած է գրաբար, հայ եկեղեցւոյ պատմութիւն, հայ սիսագիտութիւն եւ հայ մատենագրութեան վերաբերեալ այլ նիւթեր` Պէյրութի Հայկազեան համալսարանի եւ Քասլիքի մարոնի Անտոնեան հայրերուն համալսարանին մէջ:

Հայր Կռանեանի դասաւանդած նիւթերուն բնագիրները`«*Հայ մատենագրութիւն*», «*Հայ երաժշտութեան պատմութիւն*», «*Հայկական ծէսը*» ֆրանսերէն դասագիրքը:

Պէյրութի Քասլիքի Ս. Հոգի համալսարանին մէջ հայր Կռանեանին ֆրանսերէնով տուած դասախօսութիւններու շարքը հրատարակուած է համալսարանին կողմէ:

Ան վախճանեցաւ 27 Սեպտեմբեր 2017-ին Զմմառի վանքին մէջ՝ Լիբանան։ «Մարդ մը, որուն համար ՃՇՄԱՐՏՈՒԹԻՒՆԸ գերագոյն եւ բացարձակ արժէք է»:

## Լիբանանահայ մշակոյթի կերտիչներու ձեռնարկ նուիրուած ի պատիւ Անդրանիկ Ծ. վրդ. Կռանեանի

«Մասիս» շաբաթերթի խմբագիր Սարգիս Նաճարեանը իր ուսուցչի՝ Հայր Անդրանիկի մասին կը գրէ.

## Շքանշան «Լիբանանեան մշակոյթի կերտիչներ»

## Խմբագրական Աշխատութիւններ

1973-էն ի վեր կը խմբագրէ հայ կաթողիկէ պատրիարքարանի «Մասիս» շաբաթաթերթը, իսկ 1990-էն ի վեր կը վարէ խմբագրութիւնը Հայկազեան համալսարանի «Հայկազեան հայագիտական հանդէս»-ին:

## Ուսումնասիրութիւններ
2001-ին Պէյրութի մէջ լոյս ընծայած է «Հայ ծիսական պաշտամունք» խորագրեալ ուսումնասիրութիւնը:

## Թատերախաղեր
հայր Անդրանիկ Ծ. վրդ. Կռանեան հեղինակ է վեց թատերախաղերու:
» : Թատերախաղ 3 արար, 68 էջ

1988-ին Վիեննայի մէջ լոյս տեսած է «Պէտք չունինք քեզի...» Ա. հ., 40 էջ նոթագրութիւն՝ Թատրերգութիւն:

2015-ին Պէյրութի մէջ լոյս տեսած է «Մարզպանը» Թատերախաղ 5 արար, 127 էջ:

## Գրականութիւն՝ Հայերէն բառարաններ, գրաբարի դասագիրք
Հրատարակած է *հայերէնէ հայերէն բառարաններ*, *գրաբարի դասագիրք*:

Պէյրութի մէջ «Շիրակ» տպարանէն լոյս տեսած են հայր Անդրանիկ Ծ. վրդ. Կռանեանի հետեւեալ գիրքերը: -

1967-ին «Գրաբար: Ինքնուսոյց» գիրքը, որ կը բաղկանայ 192 էջերէ:

1970-ին «Գործնական բառարան հայերէն լեզուի», Խմբ.՝ Յ. Հաննեսեանի, որ կը բաղկանայ 768 էջերէ։

1982-ին «Հայերէնի գործնական բառարան» հատընտիրք Բ. հատոր, որ կը բաղկանայ 184 էջերէ:

1984-ին «Գրաբար: Քերականութիւն եւ հրահանգ, ոճաբանութիւն», հատընտիրք Բ. հատոր, որ կը բաղկանայ 189 էջերէ:։

1998-ին «Բառգիրք Հայերէն Լեզուի» գիրքը, որ կը բաղկանայ 526 էջերէ:

1998-ին «Քերականութիւն հայկական լեզուի» գիրքը, որ կը բաղկանայ 524 էջերէ:

## Հրատարակչութիւն

1994-2014 թուականներու մէջ ան հրատարակեց «ՅՈՒՇԵ՛Ր ԵՒ ՓՈՒՇԵՐ»-ը:

1968-1973 թուականներու մէջ ան հրատարակեց «Երիտասարդ հայ»-ը:

1999-ին Պէյրութի մէջ «Սիփան» տպարանէն լոյս տեսաւ «Անապահով օրեր» եւ «Արեւելեան ծէսերու գոհարը» հատորները:

2000-ին Պէյրութի մէջ «Սիփան» տպարանէն լոյս տեսաւ հայր Անդրանիկ ծ. վրդ. Կռանեանի«Լուսարձակդ բա՛ց վրաս», Մարդեղութեան 2000 - ամեակին խորագրեալ հոգեւոր խորհրդածութիւններու գիրքը:

2010-ին Պէյրութի մէջ լոյս տեսաւ Անդրանիկ վրդ. Կռանեանի «Խոկամ» խորագրեալ գրքոյկը, որ կը բաղկանայ 112 էջերէ եւ կ՛ընդգրկէ 41 խոհական բնոյթ կրող նիւթեր:

2011-ին Պէյրութի մէջ «*Փոմիկրաւիւր*» տպարանէն լոյս տեսաւ հայր Անդրանիկ ծ. վրդ. Կռանեանի «Խօսէ՛ ինծի հայ եկեղեցիի մասին» խորագրեալ հատորը, որ կը բաղկանայ 288 էջերէ եւ կը բովանդակէ 21 գլուխներ եւ վերջաբան մը:

2012-ին Պէյրութի մէջ լոյս տեսաւ Անդրանիկ վրդ. Կռանեանի «Մորմոքիմ» խորագրեալ Ա. հատորը՝ Առաջաբ. Փ. Հայտօսթեան, որ կը բաղկանայ 144 էջերէ:

2013-ին Պէյրութի մէջ «*Փոմիկրաւիւր*» տպարանէն լոյս տեսաւ Անդրանիկ վրդ. Կռանեանի «Սերմանեմ» խորագրեալ հատորը, որ կը բաղկանայ 256 փոքրակազմ էջերէ եւ 60 հակիրճ գրութիւններէ:

2013-ին Պէյրութի մէջ լոյս տեսան Անդրանիկ վրդ.Կռանեանի հետեւեալ գիրքերը․

* «Ողբամ եւ ծիծաղիմ», խորագրեալ Ա. հատորը, որ կը բաղկանայ 126 էջերէ:
* «Խօսէ՛ ինծի հայ եկեղեցիի մասին», Բ. տպագր. խորագրեալ գիրքը՝ Հայ եկեղեցու պատմութիւն, որ կը բաղկանայ 287 էջերէ:
* «Խորհիմ : Խոհեր, մտորումներ» խորագրեալ հատորը՝ Սփիւռքահայ գրականութեան խոհերը, աֆորիզմները, որ կը բաղկանայ 175 էջերէ:

2014-ին Պէյրութի մէջ լոյս տեսաւ Անդրանիկ վրդ.Կռանեանի «Գրեմ թէ չգրեմ» խորագրեալ Մենախօսութիւնը՝ Սփիւռքահայ գրականութեան խոհերը, աֆորիզմները, որ կը բաղկանայ 124 էջերէ:

## Ծանօթագրութիւններ

## Աղբիւրներ
* «ԽՕՍԷ՛ ԻՆԾԻ ՀԱՅ ԵԿԵՂԵՑԻԻ ՄԱՍԻՆ» (ՀԵՂԻՆԱԿ` ԱՆԴՐԱՆԻԿ Ծ. ՎՐԴ. ԿՌԱՆԵԱՆ)
* «ԽՈԿԱՄ» (ՀԵՂԻՆԱԿ` ԱՆԴՐԱՆԻԿ ՎՐԴ. ԿՌԱՆԵԱՆ)
* «Սերմանեմ» (ՀԵՂԻՆԱԿ` ԱՆԴՐԱՆԻԿ ՎՐԴ. ԿՌԱՆԵԱՆ)
* Լիբանանահայ Մշակոյթի Կերտիչներէն Հայր Անդրանիկ Ծ. Վրդ. Կռանեանի Կեանքն Եւ Ստեղծագործական Ուղիին Նուիրուած Ձեռնարկ
* «ՅՈՒՇԵ՛Ր ԵՒ ՓՈՒՇԵՐ» 2015-02-04 
* ՀԱՅ ԳԻՐՔ = Armenian Book Հայր Անդրանիկ Ծ. Վրդ. Կռանեան
* Ի Տէր հանգչեց մեծ հայագէտ Գերհ. Հ. Անդրանիկ Ծ. Վրդ. Կռանեանը
* Անդրանիկը ԿԱ՛Յ (Հեռակայ Դամբանական)
* Լուսաւորեալ Մըն Էր Հայր Անդրանիկ ՍԵՒԱԿ ՅԱԿՈԲԵԱՆ

## Պատկերասրահ

|Հայր Անդրանիկ Կռանեան Ալպեր Մինասեան Յովհաննէս Կարապետեան, տիկինը՝ Սօսի«Գեւոնեան» Հաննէսեան


## Տես նաեւ
* Զմմառու Պատրիարքական Միաբանութիւն
* Հայ Կաթողիկէ Եկեղեցի
* Մխիթարեան Միաբանութիւն

## Արտաքին յղումներ
* Զմառռու Պատրիարքական Կղերի Միաբանութեան
* Անդրանիկ Ծ. Վրդ. Կռանեան
* Կռանեան, Անդրանիկ, Վարդապետ
* Ի Տէր հանգչեց մեծ հայագէտ Գերհ. Հ. Անդրանիկ Ծ. Վրդ. Կռանեանը

Ստորոգութիւն:1929 ծնունդներ
Ստորոգութիւն:20 Յունուարի ծնունդներ
Ստորոգութիւն:Լիբանան ծնունդներ
Ստորոգութիւն:27 Սեպտեմբերի մահեր
Ստորոգութիւն:2017 մահեր
Ստորոգութիւն:Բառարանագէտներ
Ստորոգութիւն:Գրաբարագէտներ
Ստորոգութիւն:Հրապարակագիրներ
Ստորոգութիւն:Խմբագիրներ
Ստորոգութիւն:Հայ մանկավարժներ
Ստորոգութիւն:Հայ խմբագիրներ
Ստորոգութիւն:Հայ աստուածաբաններ
Ստորոգութիւն:Պէյրութ ծնածներ